31993R1959
L 177/12
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1959/93 НА КОМИСИЯТА
от 19 юли 1993 година
за изменение на Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа и на Регламент (ЕИО) № 3565/88 на Комисията относно класирането на определени стоки в Комбинираната номенклатура
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), последно изменен с Регламент (ЕИО) № 1667/93 (2), и по-специално член 9 от него,
като има предвид, че Регламент (ЕИО) № 2658/87 установява номенклатурата на стоки, наричана по-долу Комбинирана номенклатура, която едновременно отговаря на изискванията на Общата митническа тарифа и на външнотърговските статистики на Общността;
като има предвид, че с цел да се осигури еднакво прилагане на Комбинираната номенклатура, е необходимо да се приемат разпоредби за класирането на халогенните производни на кортикостероидните хормони в код по КН 2937 22 00; като има предвид, че в глава 29 от Комбинираната номенклатура следва за тази цел да се добави допълнителна бележка; като има предвид, че следва съответно да се измени Регламент (ЕИО) № 2658/87;
като има предвид, че настоящият регламент се отнася за продукта „мометазон фуроат (INNM)“, посочен като втори продукт в приложението към Регламент (ЕИО) № 3565/88 на Комисията (3); като има предвид, че в резултат на това посоченият регламент следва съответно да се измени;
като има предвид, че мерките, предвидени в настоящия регламент, са в съответствие със становището на Комитета по номенклатурата,
ПРИЕ НАСТОЯЩИЯ РЕГЛАМЕНТ:
Член 1
Добавя се следната допълнителна бележка към глава 29 от Комбинираната номенклатура, приложена към Регламент (ЕИО) № 2658/87:
„Допълнителна бележка
1.
По смисъла на подпозиция 2937 22 00 изразът „кортикостероидни хормони“ се отнася за естествените или възпроизведени чрез синтез хормони от кората на надбъбречните жлези и за техните производни, при условие че запазват функциите на хормоните.“
Член 2
В приложената таблица към Регламент (ЕИО) № 3565/88, в точка 2 текстът „мометазон фуроат (INNM)“ се заличава.
Член 3
Настоящият регламент влиза в сила на двадесет и първия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 юли 1993 година.